google/wiki40b huggingface dataset:
3-μεθυλενο-1-μεθυλοκυκλοβουτένιο

Ονοματολογία

Η ονομασία «κυκλοβουτένιο» προέρχεται από την ονοματολογία κατά IUPAC. Συγκεκριμένα, το πρόθεμα της κύριας ονομασίας «βουτ-» δηλώνει την παρουσία τεσσάρων (4) ατόμων άνθρακα ανά μόριο της ένωσης, το ενδιάμεσο «-εν-» δείχνει την παρουσία ενός διπλού δεσμού στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, δηλαδή ότι είναι υδρογονάνθρακας. Το αρχικό πρόθεμα «κυκλο-» δηλώνει την παρουσία ενός (1) ισοκυκλικού δακτυλίου στο μόριο της ένωσης. Τέλος τα προθέματα υποκαταστατών είναι δύο (2): «μεθυλενο-» και «μεθυλο-». Η σχετική θέση των υποκαταστατών δίνεται με τους αριθμούς θέσης, που προκείπτουν μετά από αρίθμηση της κύριας αλυσίδας (εδώ δακτυλίου).
Η αρίθμηση της κύριας αλυσίδας (εδώ) αρχίζει από τα άτομα με το διπλό δεσμό, και προτεραιότητα από αυτό που έχει και υποκαταστάτη, (μεθύλιο). Επομένως, #1 είναι το άτομο άνθρακα στο οποίο συνδέεται το μεθύλιο, #2, το άλλο άτομο με διπλό δεσμό, #3 είναι το άτομο άνθρακα που συνδέεται με το μεθυλένιο και #4 το τελευταίο άτομο άνθρακα του κυκλοβουτενικού δακτυλίου. Το μεθυλένιο μπαίνει πρώτο ως υποκαταστάτης λόγω αλφαβητικής σειράς: Το τμήμα μεθυλ- είναι κοινό. Όμως, στο πρόθεμα μεθυλενο- επόμενο γράμμα είναι το «ε», ενώ στο μεθυλο- είναι το «ο».
Η ακριβέστερη συστηματική ονομασία της ένωσης είναι 3-μεθυλιδενο-1-μεθυλο(-1-)κυκλοβουτένιο. Ο αριθμός θέσης «-1-» του διπλού δεσμού (εδώ) δεν είναι υποχρεωτικός, γιατί λόγω έλλειψη σημαντικότερης χαρακτηριστικής ομάδας η αρίθμηση αρχίζει αναγκαστικά από άτομο του διπλού δεσμού, ο οποίος έτσι έχει αναγκαστικά #1 αριθμό θέσης, δηλαδή εννοείται. Σημειώστε ότι στην αγγλόφωνη ονομασία αλφαβητικά το methyl- προηγείται του methylene-, οπότε οι δυο υποκαταστάτες τοποθετούνται ανάποδα, σε σχέση με την ελληνόφωνη έκδοση της συστηματικής ονομασίας.

Επίδραση δισθενών μετάλλων σε 4-αλο-2-αλομεθυλο-1,3-πενταδιένιο

Με επίδραση μετάλλων [συνήθως ψευδάργυροu ή μαγνήσιου (αντίδραση Freund), γιατί γενικά τα δισθενή ηλεκτροθετικά μέταλλα δίνουν καλύτερη απόδοση] και σε 4-αλο-2-αλομεθυλο-1,3-πενταδιένιο. Π.χ.:

Απόσπαση δύο (2) ισοδυνάμων υδραλογόνου από 1-αλο-3-αλομεθυλο-1-μεθυλοκυκλοβουτάνιο

Με απόσπαση δύο (2) ισοδυνάμων υδραλογόνου από 1-αλο-3-αλομεθυλο-1-μεθυλοκυκλοβουτάνιο παράγεται 3-μεθυλενο-1-μεθυλοκυκλοβουτένιο:

Χημικές ιδιότητες και παράγωγα

Συνδυάζει τις ιδιότητες συζυγούς διενίου και κυκλοβουτανίου. Δίνει αντιδράσεις προσθήκης, συνήθως πρώτα 1,4- και έπειτα 2,3-, και τελικά (κυρίως και αρκετά δύσκολα) 1,2-κυκλοπροσθήκης. Η σειρά των αντιδράσεων προσθήκης είναι δυνατό να μεταβληθεί, με την επιλογή των κατάλληλων συνθηκών.

Αντιδράσεις Diels–Adler

Δίνει αντιδράσεις Diels–Adler, τόσο ως διένιο, όσο και ως διενόφιλο.
Θεόδωρος Μετοχίτης

Βίος

Γεννήθηκε στη Κωνσταντινούπολη και έζησε δύσκολα νεανικά χρόνια, επειδή η αριστοκρατική οικογένειά του είχε πέσει στη δυσμένεια του αυτοκράτορα Μιχαήλ Η΄. Στη γενέτειρά του ολοκλήρωσε μια καλή «εγκύκλιο παιδεία» και σε ηλικία είκοσι ετών μπήκε στην υπηρεσία του Ανδρονίκου Β΄ στην Κωνσταντινούπολη για να κρατήσει σε όλη σχεδόν τη ζωή του σπουδαία αξιώματα. Ύστερα από επιτυχημένες διπλωματικές αποστολές στην Κύπρο και την Κιλικία 1295, τη Σερβία 1298 και τη Θεσσαλονίκη 1304 ο Μετοχίτης έγινε διαδοχικά «λογοθέτης των οικειακών», «παραδυναστεύων», «λογοθέτης του γενικού», «Μεσάζων» ή μέγας λογοθέτης που αποτελούσε το υψηλότερο αξίωμα στη βυζαντινή διοίκηση. 
Κατά τα πρώτα χρόνια της πρωθυπουργίας του ασχολήθηκε ανακαινίζοντας ριζικά και διακοσμώντας με θαυμάσια ψηφιδωτά, από τα καλύτερα της Παλαιολογείου τέχνης, την περίφημη Μονή της Χώρας (το σημερινό Καριγιέ Τζαμί) στην πρωτεύουσα. Εμπλέχτηκε στη σύγκρουση μεταξύ Ανδρονίκου Β' και του εγγονού του Ανδρονίκου Γ'. Μετά την επικράτηση του τελευταίου η μεγάλη περιουσία του δημεύτηκε και μετά από κάποιο διάστημα στην εξορία του επιτράπηκε να αποσυρθεί ως μοναχός στη Μονή της Χώρας, όπου και πέθανε περί το 1332. 
Η πολιτική του δράση διακόπηκε βίαια με την επικράτηση του Ανδρόνικου Γ' το 1328, οπότε εξορίστηκε στο Διδυμότειχο. Πέθανε το 1332 στην αγαπημένη του Μονή της Χώρας που είχε καταστήσει σπουδαστήριο και ησυχαστήριο και όπου είχε αποσυρθεί το 1331 ως μοναχός Θεόληπτος.
Την κόρη του Ειρήνη παντρεύτηκε ο Ιωάννης Παλαιολόγος, υιός του Κωνσταντίνου, αδελφού του Ανδρονίκου Β'.

Ιδιαίτερη αναφορά

Κορυφαία έφραση του θαυμασμού προς τον Μετοχίτη είναι:
 «Ο Επιτάφιος εις τον μέγαν λογοθέτην Θεόδωρον Μετοχίτην»
 του Νικηφόρου Γρηγορά.
Μάχη στα Πέντε Πηγάδια

Η μάχη

Η Ήπειρος  είχε δευτερεύουσα σημασία για την ελληνική Διοίκηση, η οποία επικεντρώθηκε στις ενέργειες του "Στρατού της Θεσσαλίας" στο πλαίσιο των επιχειρήσεων του διαδόχου Κωνσταντίνου προς τη Μακεδονία και τη Θεσσαλονίκη. Οι ελληνικές δυνάμεις στην περιοχή αποτελούνταν από μόλις 8.000 άνδρες του 15ου Συντάγματος Πεζικού και πέντε ανεξάρτητα τάγματα, που υποστηρίζονταν από 24 όπλα , υπό τον αντιστράτηγο Κωνσταντίνο Σαπουντζάκη.

Επακόλουθα

Η μικρή δύναμη των ελληνικών δυνάμεων απαγόρευσε μια άμεση προσπάθεια εναντίον της πόλης των Ιωαννίνων, τα οποία φυλάσσονταν από την ισχυρή Οθωμανική φρουρά στο  Μπιζάνι, που ήταν εξοπλισμένη με 112 όπλα. Ως εκ τούτου, ο Ελληνικός Στρατός έπρεπε να περιοριστεί στην απελευθέρωση της Πρέβεζας , στις 2 Νοεμβρίου μετά από μια νίκη στη Νικόπολη την προηγούμενη ημέρα.
Άντο Ντρόμπνιακ

Συλλογική Καριέρα

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ξεκίνησε την ποδοσφαιρική καριέρα του από την Γιέντινστβο Μπιέλο Πόλιε, ενώ, στην συνέχεια, αγωνίστηκε για λογαριασμό των Μπούντουτσνοστ Τότογκραντ και Ερυθρού Αστέρα Βελιγραδίου.
Κατά την διάρκεια της θερινής μεταγραφικής περιόδου του 1994, μετακόμισε στη Γαλλία, όπου και αγωνίστηκε για λογαριασμό της ΣΚ Μπαστιά, ενώ, στην συνέχεια, χάρη στις πολύ καλές επιδόσεις του στην επίτευξη τερμάτων, μεταγράφηκε στην ΡΚ Λανς το 1997. Έπειτα από ένα πέρασμα από την Ιαπωνία, όπου αγωνίστηκε με τα χρώματα της Γκάμπα Οσάκα, μεταγράφηκε στην ΦΚ Σοσό. Ολοκλήρωσε την καριέρα του αγωνιζόμενος για λογαριασμό της ΦΚ Μαρτίγκ.
Στη Γαλλία, ο συνολικός απολογισμός της καριέρας του ανέρχεται σε 132 συμμετοχές στην Λιγκ 1 (64 τέρματα) και 58 στην Λιγκ 2 (13 τέρματα). Η καλύτερη επίδοσή του επί γαλλικού εδάφους έλαβε χώρα κατά την διάρκεια της σεζόν 1995-1996, κατά την διάρκεια της οποίας πέτυχε, συνολικά, 20 τέρματα στην Λιγκ 1.
Στις 22 Αυγούστου 1997, πέτυχε τρία τέρματα αγωνιζόμενος με την Ρασίνγκ Κλαμπ ντε Λανς, κατά την διάρκεια εκτός έδρας αναμέτρησης με αντίπαλο την Ολιμπίκ Μαρσέιγ.

Διεθνής Καριέρα

Ο Άντο Ντρόμπνιακ πραγματοποίησε, συνολικά, επτά διεθνείς συμμετοχές με την Εθνική Γιουγκοσλαβίας, ενώ σημείωσε, συνολικά, τέσσερα τέρματα. Ωστόσο, ορισμένες πηγές κάνουν λόγο, μόνο, για έξι διεθνείς συμμετοχές και δύο τέρματα.
Πραγματοποίησε την πρώτη του διεθνής συμμετοχή με την εθνική ομάδα της χώρας του στις 6 Οκτωβρίου 1996, σε αναμέτρηση με αντίπαλο τις Νήσους Φερόε, στα πλαίσια των Προκριματικών του Παγκοσμίου Κυπέλλου του 1998, όπου η Γιουγκοσλαβία επικράτησε με τελικό σκορ 8-1.
Πέτυχε το πρώτο του τέρμα με τα χρώματα της Γιουγκοσλαβίας στις 7 Φεβρουαρίου 1997, σε αναμέτρηση με αντίπαλο τη Ρωσία (ισοπαλία με σκορ 1-1). Τρεις ημέρες αργότερα, στις 10 Φεβρουαρίου, πέτυχε δύο τέρματα σε αναμέτρηση με αντίπαλο το Χονγκ Κονγκ (νίκη με σκορ 1-3). Πέτυχε το τελευταίο τέρμα του ως διεθνής στις 24 Φεβρουαρίου 1998, σε αναμέτρηση με αντίπαλο την Αργεντινή (ήττα με σκορ 3-1).
Πραγματοποίησε την τελευταία διεθνή συμμετοχή τους στις 22 Απριλίου 1998, σε αναμέτρηση με αντίπαλο την Νότια Κορέα (νίκη με σκορ 3-1 στο Βελιγράδι).

Αποκατάσταση

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Διετέλεσε αθλητικός διευθυντής της ΦΚ Μπούντουτσνοστ Ποντγκόριτσα από το 2006 έως το 2008, ενώ, στην συνέχεια, διετέλεσε βοηθός προπονητής της Εθνικής Μαυροβουνίου.
Backlash (2007)

Ιστορίες

Ο κύριος αγώνας του Backlash για το σόου Raw ήταν ένα Fatal Four Way για το Πρωτάθλημα WWE, ένας κανονικός αγώνας μεταξύ του Τζον Σίνα, του Ετζ, του Σον Μάικλς και του Ράντυ Όρτον.
Δήμος Γκαζιμαγούσα

Ο Δήμος Γκαζιμαγούσα είναι δήμος της επαρχίας Γκαζιμαγούσα στην Τουρκική Δημοκρατία Βορείου Κύπρου. Το έδαφος του δήμου ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Δήμος Αμμοχώστου. Ωστόσο, μετά την τουρκική εισβολή του 1974, ο δήμος δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Στην Δήμο Γκαζιμαγούσα περιλαμβάνεται η περιοχή της Παλαιάς Αμμοχώστου. Όταν οι Οθωμανοί κατέλαβαν την Κύπρο το 1571 δεν επέτρεπαν σε χριστιανούς να κατοικούν μέσα στην Αμμόχωστο, δηλαδή στην εντός των ενετικών τοίχων πόλη (Παλαιά Αμμόχωστο). Οι χριστιανοί άρχισαν να κατοικούν έξω από την Παλαιά Αμμόχωστο, σε νοτιότερο σημείο, δημιουργώντας ένα προάστιο. Η τουρκική λέξη για το προάστιο είναι βαρούς, από την οποία προέκυψε η ονομασία της περιοχής, τα Βαρώσια ή Βαρώσι. Η περιοχή αυτή αποτέλεσε την νέα Αμμόχωστο, η οποία γνώρισε, έως το 1974, σημαντική τουριστική ανάπτυξη. 
Έως το 1974, στην Παλαιά Αμμόχωστο κατοικούσαν οι Τουρκοκύπριοι ενώ στα Βαρώσια οι Ελληνοκύπριοι. Μετά το 1974, οι Τουρκοκύπριοι συνέχισαν να κατοικούν στην Παλαιά Αμμόχωστο και στις γύρω περιοχές, ενώ τα Βαρώσια είναι περίκλειστα από τον τουρκικό στρατό.
Πανελλήνιο πρωτάθλημα κλειστού στίβου γυναικών 1999

Το 14ο Πανελλήνιο πρωτάθλημα κλειστού στίβου γυναικών 1999 διοργανώθηκε από 21 ως 21 Φεβρουαρίου στο Στάδιο Ειρήνης και Φιλίας μαζί με τo αντίστοιχo των  ανδρών, ενώ τα πρωταθλήματα εφήβων και νεανίδων έγιναν ξεχωριστά. Στο ίδιο στάδιο έγινε το πρωτάθλημα συνθέτων αγωνισμάτων στις 6 και 7 Φεβρουαρίου. Πρωταθλητής σύλλογος αναδείχθηκε για δέκατη φορά, ο Πανελλήνιος Γ.Σ. με 110 βαθμούς σημειώνοντας νέο ρεκόρ συγκομιδής βαθμών στην ιστορία της διοργάνωσης.
Windows NT 3.5

Χαρακτηριστικά

Τα Windows NT 3.5 υποστηρίζουν τα Winsock και TCP/IP. Οι στοίβες των TCP/IP και IPX/SPX έχουν ξαναγραφεί. Η υποστήριξη του NetBIOS επί του TCP/IP ως επίπεδο συμβατότητας για TCP/IP παρουσιάστηκε και ως Microsoft DHCP και πελάτες WINS και servers DHCP και WINS.
Τα Windows NT 3.5 μπορούν να μοιράσουν αρχεία μέσω FTP και εκτυπωτές μέσω LPR. Μπορεί να δράσει ως ένας server Gopher, HTTP, και WAIS και περιέχει το Remote Access Service για πρόσβαση από απομακρυσμένα μόντεμ dial-up σε service LAN με τη χρήση SLIP ή PPP. Τα Windows NT 3.5 υποστηρίζουν επίσης την δυνατότητα χρήσης ονομάτων πάνω από 255 χαρακτήρες για αρχεία, Object Linking and Embedding και υποστήριξη για θύρες ολοκλήρωσης I/O. Το περιβάλλον του είναι παρόμοιο με αυτό των Windows for Workgroups 3, και περιέχει βελτιώσεις συμπεριφοράς του συστήματος και απαιτεί λιγότερη μνήμη από τα Windows NT 3.1.
Τα Windows NT 3.5 δεν έχουν μηχανήματα για αντάπτορες κάρτας PCMCIA, κάνοντας το έτσι ακατάλληλο για χρήση σε λάπτοπ. Τα Windows NT 3.5 αρνούνται επίσης να εγκατασταθούν σε έναν επεξεργαστή νεότερο από το πρωτότυπο Intel Pentium, κάτι το οποίο διόρθωσαν τα Windows NT 3.51.
Άξελ Τρόοστ

Εκπαίδευση

Ο Άξελ Τρόοστ σπούδασε Πολιτική Οικονομία στο Πανεπιστήμιο του Μάρμπουργκ. Στο ίδιο πανεπιστήμιο εκπόνησε, το 1982, τη διδακτορική του διατριβή με τίτλο Δημόσιο χρέος και πιστωτικά ιδρύματα: δημόσιος δανεισμός στο πλαίσιο των γενικών πιστοδοτικών συναλλαγών και της παροχής υπηρεσιών εμπορικών τραπεζών.

Επαγγελματική δραστηριότητα

Από το 1981 είναι γενικός γραμματέας της Ομάδας Εργασίας για μία Εναλλακτική Οικονομική Πολιτική (Arbeitsgruppe Alternative Wirtschaftspolitik) και από το 1984 διευθύνων εταίρος του Προοδευτικού Ινστιτούτου Οικονομικής Έρευνας (PIW GmbH). Από το 1990 έως το 2001 ήταν διευθύνων σύμβουλος του Γραφείου Διαρθρωτικής Έρευνας Ρόστοκ (Büro für Strukturforschung Rostock gGmbH).

Πολιτική σταδιοδρομία

Από το 1970 έως το 1973, ο Άξελ Τρόοστ ήταν μέλος του Σοσιαλδημοκρατικού Κόμματος Γερμανίας (SPD) και από το 1976 έως το 1984 ήταν μέλος του Γερμανικού Κομμουνιστικού Κόμματος (DKP). Ήταν από τους συνιδρυτές της Εκλογικής Εναλλακτικής για την Κοινωνική Δικαιοσύνη (WASG), όπου τέλεσε μέλος του προεδρείου του κόμματος από το 2005 έως τη συγχώνευσή του με το Κόμμα Δημοκρατικού Σοσιαλισμού (PDS) το 2007, από την οποία προέκυψε το Κόμμα της Αριστεράς (Die Linke). Έκτοτε ανήκει στο προεδρείο του κόμματος, του οποίου είναι Αναπληρωτής Πρόεδρος από το 2012.

Βουλευτική δραστηριότητα

Ο Άξελ Τρόοστ είναι από το 2005 μέλος του γερμανικού Κοινοβουλίου (Bundestag). Είναι κοινοβουλευτικός εκπρόσωπος του Linke για ζητήματα δημοσιονομικής πολιτικής και επικεφαλής της ομάδας του Linke στην Επιτροπή Οικονομικών του Bundestag.

Λοιπές δραστηριότητες

Ο Άξελ Τρόοστ είναι από το 2010 μέλος του Διοικητικού Συμβουλίου του Ινστιτούτου Αλληλέγγυας Νεωτερικότητας (Institut Solidarische Moderne) και από το 2014 ένας από τους πέντε εκπροσώπους του. Είναι εδώ και πολλά χρόνια μέλος της Attac και της Γερμανικής Ομοσπονδίας Δημοκρατικών Επιστημόνων (BdWi). Ήταν επί μακρόν μέλος του γερμανικού συνδικαλιστικού σωματείου μετάλλου (IG Metall) και από το 2009 είναι μέλος της συνδικαλιστικής ένωσης των παρόχων υπηρεσιών (ver.di).

Προσωπικά στοιχεία

Είναι νυμφευμένος και έχει δύο παιδιά.
Ανδρόνικος Α΄ Γίδος

Νομίσματα

Έκοψε χάλκινα τραχέα: στη μία όψη ο αυτοκράτωρ όρθιος. Επιγραφή: ΑΝΔΡΟΝΙΚΟC Ο ΓΙΔΩΝ. Στην άλλη η Θεοτόκος ένθρονη.
Θούλιο

Ιστορία

Το θούλιο ανακαλύφθηκε από τον Σουηδό χημικό Περ Τεοδώρ Κλεβ το 1879 την ώρα που εξέταζε για προσμείξεις οξειδίων άλλων σπανίων γαιών (ήταν η ίδια μέθοδος που χρησιμοποίησε νωρίτερα ο Καρλ Γκουστάφ Μοσάντερ για να ανακαλύψει κάποιες άλλες σπάνιες γαίες). Ο Κλεβ ξεκίνησε με την μετακίνηση όλων των γνωστών προσμείξεων του ερβία (Er₂O₃). Μετά την πρόσθετη επεξεργασία, απέκτησε δύο νέες ουσίες: μία καφέ και μία πράσινη. Η καφέ ουσία μεν ήταν το οξείδιο του στοιχείου όλμιο και ονομάστηκε ολμίας από τον Κλεβ, η πράσινη ουσία δε ήταν το οξείδιο ενός άγνωστου στοιχείου. Ο Κλεβ ονόμασε το οξείδιο του στοιχείου αυτού Θουλία και το ίδιο το στοιχείο το ονόμασε θούλιο από το Θούλ, στη Σκανδιναβία. Το ατομικό σύμβολο του θουλίου κάποτε ήταν Tu, αλλά αυτό άλλαξε σε Tm .
Το θούλιο ήταν τόσο σπάνιο που κανένας από τους αρχικούς εργάτες δεν είχε αρκετό για να το καθαρίσει επαρκώς και να δει πραγματικά το πράσινο χρώμα· έπρεπε να αρκεστούν στο να παρατηρούν φασματοσκοπικά την ενίσχυση των δύο χαρακτηριστικών ζωνών απορρόφησης, καθώς το έρβιο είχε σταδιακά απομακρυνθεί. Ο πρώτος ερευνητής που κατάφερε να αποκτήσει σχεδόν καθαρό θούλιο ήταν Τσαρλς Τζέιμς, ένας Βρετανός ομογενής που εργαζόταν σε μεγάλη κλίμακα στο New Hampshire College στο Ντουρχάμ. Το 1911 ανέφερε τα αποτελέσματά του, αφού χρησιμοποιώντας τη μέθοδο της βρωμικής κλασματικής κρυστάλλωσης που ανακάλυψε για να κάνει τον καθαρισμό. Γνωστό είναι ότι χρειάστηκε 15.000 "πράξεις" για να αποδείξει ότι το υλικό ήταν ομοιογενές .
Το μεγάλης καθαρότητας οξείδιο του θουλίου για πρώτη φορά κυκλοφόρησε στο εμπόριο στα τέλη του 1950, ως αποτέλεσμα της έγκρισης της τεχνολογίας διαχωρισμού μέσω ανταλλαγής ιόντων. Λίντσεϊ Τμήμα Χημικών της αμερικανικής Potash & Chemical Corporation προσέφερε στους βαθμούς του 99% και καθαρότητας 99,9%.
Τετραμεθυλοσιλάνιο

Παραγωγή

Το TMS παράγεται με άμεση αντίδραση ανάμεσα σε χλωρομεθάνιο και (στοιχειακό) πυρίτιο:
Συμπαράγονται επίσης και μεθυλοχλωροσιλάνια, με γενικό τύπο SiClₓ(CH₃)4−ₓ, που συχνά θεωρούνται πιο χρήσιμα.
Σιαγόνα

Εξέλιξη

Η θεωρία της εξέλιξης αποτελείται από δύο βασικά σημεία: «Όλη η ζωή στη Γη συνδέεται και όλα συνδέεται μεταξύ τους». Παρόμοια με κάθε είδος και τα εξελισσόμενα χαρακτηριστικά του, τα ανθρωποειδή εξελίχθηκαν με τέτοιο τρόπο, όπου η φυσική επιλογή ευνόησε τα χαρακτηριστικά τους να έχουν σιαγόνα.
Η διαφορά από το κρανίο του σύγχρονου ανθρώπινου όντος και το ανθρώπινο κρανίο της Νεάντερταλ-εποχής είναι εμφανής καθώς ο σύγχρονος άνθρωπος έχει ένα σημείο στο πηγούνι ενώ ο άνθρωπος της εποχής του Νεάντερταλ δεν το κάνει. Οι λόγοι για αυτήν την προσαρμογή παραμένουν ασαφείς, ωστόσο υπάρχουν λίγες εξηγήσεις που συζητούνται μεταξύ των μελετητών που ενδιαφέρονται για αυτό το θέμα.
Μία από τις πιο δημοφιλείς θεωρίες που εξηγούν την εξέλιξη της σιαγόνας που παρατηρείται στους ανθρώπους είναι ότι βοηθά στη στήριξη της γνάθου από ορισμένες καταπονήσεις. Ο Ionut Ichim, φοιτητής στο Πανεπιστήμιο του Otago, δημοσίευσε σε ένα περιοδικό στις ιατρικές υποθέσεις το 2007 ισχυριζόμενος ότι η εξέλιξη της σιαγόνας έγινε ως απάντηση στη μοναδική μορφή της ομιλίας των ανθρώπων.
Νέα έρευνα που έγινε από τον Νέιθαν Όλτον, μελετητής στο Πανεπιστημίου της Αϊόβα, δείχνει ότι η εξέλιξη αυτού του μοναδικού χαρακτηριστικού σχηματίστηκε όχι από μηχανικές δυνάμεις όπως το μάσημα, αλλά ίσως από εξελικτικές προσαρμογές που περιλαμβάνουν το μέγεθος και το σχήμα του προσώπου. Ο Όλτον ισχυρίζεται ότι αυτή η εξελικτική προσαρμογή συνέβη καθώς το πρόσωπό μας έγινε μικρότερο σε σύγκριση με τους ανθρώπους της εποχής του Νεάντερταλ, το σύγχρονο ανθρώπινο κεφάλι είναι περίπου 15% μικρότερο. Ως εκ τούτου, μέσα από την αλλαγή μεγέθους στο πηγούνι έγινε ένας παράγοντας που εξισορρόπησε το σχήμα του προσώπου.
Μεταμόρφωση του Σωτήρος

Η Μεταμόρφωση του Σωτήρος είναι γεγονός από τη ζωή του Ιησού Χριστού, κατά το οποίο ο Χριστός, ύστερα από ανάβαση πάνω σε ένα βουνό μαζί με τους μαθητές του Πέτρο, Ιωάννη και Ιάκωβο, μεταμορφώθηκε και φωτοβολούσε με δόξα. Περιγράφεται στα Συνοπτικά Ευαγγέλια (Ματθαίος 17:1-8, Μάρκος 9:2-8, Λουκάς 9:28-36), ενώ αναφέρεται και στην Β΄ Επιστολή Πέτρου (1:16-18). Επίσης, θεωρείται ότι η αρχή του Κατά Ιωάννη Ευαγγελίου αναφέρεται σε αυτή.
Σύμφωνα με αυτές τις αναφορές, ο Ιησούς μαζί με τρεις από τους αποστόλους, τον Πέτρο, τον Ιάκωβο και τον Ιωάννη, ανέβηκαν σε ένα βουνό (το όρος της Μεταμορφώσεως, το οποίο παραδοσιακά αναγνωρίζεται ως το όρος Θαβώρ) για προσευχή. Επάνω στο βουνό οι τρεις απόστολοι έκατσαν να ξεκουραστούν και κοιμήθηκαν. Όταν ξύπνησαν είδαν τον Ιησού να φωτοβολεί με λαμπρό φως και τα ρούχα του είχαν γίνει λευκά. Μαζί του βρίσκονταν και συνομιλούσαν δύο άντρες, ο Μωυσής και ο Προφήτης Ηλίας. Στη συνέχεια τους κάλυψε νέφος και ακούστηκε μια φωνή από τον ουρανό να αναφέρει «Οὗτος ἐστὶν ὁ υἱός μου ὁ ἀγαπητός· αὐτοῦ ἀκούετε», δηλαδή αυτός είναι ο γιος μου, να τον ακούτε.
Η Μεταμόρφωση του Σωτήρος τιμάται σε πολλές χριστιανικές εκκλησίες ως σημαντική δεσποτική γιορτή. Στην ορθόδοξη εκκλησία τιμάται στις 6 Αυγούστου κάθε χρόνου.
Τάσος Μητρόπουλος

Σε συλλογικό επίπεδο

Ξεκίνησε το ποδόσφαιρο από τον Άρη Πετρούπολης και έχει αγωνιστεί ακόμη σε Εθνικό, Ολυμπιακό (242 εμφανίσεις πρωταθλήματος και 51 τέρματα), ΑΕΚ, Παναθηναϊκό, Απόλλωνα Σμύρνης, Ηρακλή, ΓΑΣ Βέροια. Το 1997 επέστρεψε στον Ολυμπιακό για να ολοκληρώσει τη σταδιοδρομία του σε ηλικία 40 ετών και έχοντας αγωνιστεί 21 περιόδους στην κορυφαία ελληνική κατηγορία. Διακρίθηκε για τη δυναμική του παρουσία, τις αρχηγικές ικανότητες και την αποτελεσματικότητα στο ψηλό παιχνίδι.

Στις εθνικές ομάδες

Χρίστηκε για πρώτη φορά διεθνής με την εθνική ομάδα των Ανδρών στις 11 Ιανουαρίου 1978, πριν καν συμπληρώσει τα 21 του χρόνια, κατά την εκτός έδρας φιλική νίκη με 2-0 επί της Κύπρου, ενώ το πρώτο του τέρμα με το εθνικό συγκρότημα σημειώθηκε στις 17 Οκτωβρίου 1984 επί της Πολωνίας σε αγώνα εκτός έδρας για τα προκριματικά του Μουντιάλ 1986 (1-3).
Ήταν μέλος της εθνικής ομάδας που επέλεξε ο Αλκέτας Παναγούλιας και αγωνίστηκε στο Μουντιάλ 1994 των ΗΠΑ, αγωνιζόμενος και στους τρεις αγώνες που έδωσε η Ελλάδα. Με την ολοκλήρωση της διοργάνωσης αποσύρθηκε από την εθνική ομάδα, έχοντας 77 συμμετοχές και 8 τέρματα, αγωνιζόμενος σε χρονική διάρκεια που ξεπέρασε συνολικά τα 16 χρόνια. 
Την εποχή εκείνη υπήρξε ο πρώτος σε συμμετοχές με τη γαλανόλευκη φανέλα (77), μαζί με τον Δημήτρη Σαραβάκο (ο οποίος μερικούς μήνες αργότερα τον ξεπέρασε σημειώνοντας μία ακόμη συμμετοχή και φθάνοντας συνολικά τις 78).
Επίσης, έχει αγωνιστεί στην εθνική Ελπίδων (Κ-21) το διάστημα 1977 με 1978 σημειώνοντας 4 γκολ, το πρώτο εκ των οποίων στις 21 Σεπτεμβρίου 1977 σε φιλικό με τη Ρουμανία (1-1).

Προσωπική ζωή

Είχε πολυετή σχέση, χωρίς να παντρευτεί, με την Έλενα Ναθαναήλ. Στις 8 Νοεμβρίου του 2010 παντρεύτηκε με την –επίσης– ηθοποιό Νένα Χρονοπούλου .
Πανελλήνιοι σκοπευτικοί αγώνες σταθερού στόχου 1946

Οι Πανελλήνιοι σκοπευτικοί αγώνες σταθερού στόχου για το 1946 έγιναν από τις 2 έως τις 9 Οκτωβρίου 1946 στο Εθνικό σκοπευτήριο Υμηττού (Καισαριανής). Πρωταθλήτρια ομάδα αναδείχτηκε η ομάδα σκοποβολής του  Πανελλήνιου Γ.Σ.
Γεώργιος Σούτσος

Βιογραφικά στοιχεία

Γεννήθηκε στην Οδησσό το 1824 και γονείς του ήταν ο Ιωάννης και η Βικτωρία. Μετά τα πρώτα σχολικά χρόνια έμεινε ορφανός και ήρθε το 1840 στην Ελλάδα, και κατατάχτηκε στην Σχολή Ευελπίδων. Αποφοίτησε το 1848 με βαθμό Ανθυπασπιστή του Μηχανικού. Κατά την διάρκεια της υπηρεσίας του πήρε συνέχεια προαγωγή μέχρι τον βαθμό του Συνταγματάρχη.
Διορίστηκε καθηγητής στην Στρατιωτική Σχολή, εισηγητής και διευθυντής των Δημοσίων Έργων, καθηγητής των Μαθηματικών στο Πολυτεχνείο.
Διετέλεσε επίσης υπασπιστής του στρατηγού Χαν στα Ναυπλιακά και παρασημοφορήθηκε από τον Όθωνα για την πολιορκία του Παλαμηδιού.
Ήταν πρόεδρος του Α' Διαρκούς Στρατοδικείου για δέκα χρόνια.
Παντρεύτηκε το 1853 την θυγατέρα του Ηπειρώτη συνταγματάρχη Χατηριάδη.
Απεβίωσε εν υπηρεσία στην Αθήνα στις 20 Νοεμβρίου 1892 από συγκοπή καρδιάς.
Κόλπος της Σαλούμ

Ο Κόλπος της Σαλούμ (αραβικά : خليج شركة سلوم) είναι κόλπος της Αιγύπτου και της Λιβύης στη Μεσόγειο θάλασσα. Οφείλει το όνομα του στη πόλη Ελ Σαλούμ που βρίσκεται στις ακτές του. Βρίσκεται 300 χλμ δυτικά της Αλεξάνδρειας στα σύνορα της Αιγύπτου με τη Λιβύη και σε μιά περιοχή που είναι γνωστή σαν Μαρμαρίκα.
Ο κόλπος επειδή είναι τουριστικά αναξιοποίητος, έχει πλούσιο θαλάσσιο περιβάλλον και θεωρείται σημαντικός φυσικός βιότοπος. Στις ακτές του βρίσκουν καταφύγιο οι φώκιες μονάχους μονάχους και οι θαλάσσιες χελώνες καρέτα καρέτα.
Γ.Σ. Τιτάνες Παλαμά

Τμήμα καλαθοσφαίρισης γυναικών

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Κατά την τρέχουσα αγωνιστική περίοδο, 2016-17, ο Γ.Σ. Τιτάνες Παλαμά διαγωνίζεται στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Θεσσαλίας. Έδρα του συλλόγου είναι το Κλειστό Γυμναστήριο Παλαμά «Αεθλίου Μέλαθρον», χωρητικότητας 350 θεατών. Πρόεδρος του διοικητικού συμβουλίου είναι ο Βάιος Μπακαβέλος και Γενικός Αρχηγός ο Κώστας Νούλας. Καθήκοντα πρώτου προπονητή διατηρεί ο Λευτέρης Χαντζιάρας.

Τμήμα πετοσφαίρισης γυναικών

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!